paragraph_text: Plavi kasnitelji su zvijezde glavnog niza. Pojavljuju se u otvorenim ili kuglastim skupovima. Većeg su luminoziteta i plaviji od zvijezda točke isključenja glavnog niza za skup. Plave je kasnitelje prvi otkrio Allan Sandage 1953. godine dok je obavljao fotometriju zvijezda kuglastog skupa M3. Standardne teorije zvjezdane evolucije drže da položaj zvijezda na Hertzsprung–Russellovu dijagramu trebao bi u gotovo u potpunosti biti određen početnom masom zvijezde i njenom dobi. U skupu su sve zvijezde nastale u približno isto vrijeme i stoga u H–R dijagramu za neki skup trebao bi pokazivati sve zvijezde članice ležeći duž jasno definirane krivulje određene doblju skupa, uz položaje pojedinih zvijezda na krivulje određene samo njihovom početnom masom. S masama dva do triput većima u odnosu na ostatak zvijezda iz skupa koje su u glavnom nizu, plavi kasnitelji izgleda da su iznimka od ovog pravila. Rješenje ovog problema je vjerojatno u svezi s međudjelovanjem dviju ili više zvijezda u gustim granicama skupova u kojima su plavi kasnitelji.